ການຊ້ອມລົບ ຂະໜາດໃຫຍ່ ໃນອາຟຣິກາ ມາເຖິງເວລານີ້ ໄດ້ຖືກຍົກເລີກ
ການຊ້ອມລົບຂະໜາດໃຫຍ່ ຂອງອາຟຣິກາຊື່ວ່າ ສິງອາຟຣິກາ ພາຍໃຕ້ການນຳພາຂອງ ສະຫະລດ ຢູ່ໃນ ໂມຣອກໂກ ຕູນີເຊຍ ແລະເຊເນການ ຈະມີທະຫານ ເຂົ້າຮ່ວມ 9,300 ຄົນຈາກແປດປະເທດ. 
ນຶ່ງໃນການຊ້ອມລົບທີ່ໃຫຍ່ທີ່ສຸດຂອງກອງທັບສະຫະລັດ ຢູ່ໃນອາຟຣິກາ ໄດ້ຖືກຍົກເລີກ ຍ້ອນໄພຂົ່ມຂູ່ຂອງໄວຣັສໂຄໂຣນາ ຫຼັງຈາກທີ່ໄດ້ຫລຸດຂະໜາດລົງແລ້ວຢ່າງຫຼວງຫຼາຍ ເມື່ອສັບປະດາແລ້ວນີ້ ກອງບັນຊາການກຳລັງສະຫະລັດ ໃນອາຟຣິກາ ໄດ້ກ່າວໃນວັນຈັນວານນີ້ວ່າ ການຕັດ ສິນໃຈເພື່ອຍົກເລີກການຊ້ອມລົບຂະໜາດໃຫຍ່ ທີ່ຊື່ວ່າ ສິງອາຟຣິກາ ທີ່ນຳພາໂດຍ ສະຫະລັດ ທີ່ໄດ້ເຮັດໄປນັ້ນ “ຍ້ອນຄວາມເປັນຫ່ວງເປັນໃຍຢ່າງ ຫຼວງຫຼາຍ” ອີງຕາມທັງ ເລື້ອງຂອງການຈຳກັດການເດີນຂອງຕ່າງປະເທດ ທີ່ພົວພັນກັບໄວຣັສໂຄວິດ-19 ແລະ ຄວາມຕ້ອງການທີ່ຢາກຈະຫຼຸດຜ່ອນຄວາມສ່ຽງ ຕໍ່ພວກທະຫານ ທີ່ຈະຖືກຕິດແປດໃສ່ ໄວຣັສໂຄໂຣນາ ການຊ້ອມລົບຂະໜາດໃຫຍ່ຂອງອາຟຣິກາຊື່ວ່າ ສິງອາຟຣິກາພາຍໃຕ້ການນຳພາຂອງ ສະຫະລດ ຢູ່ໃນໂມຣອກໂກ ຕູນີເຊຍ ແລະເຊເນການ ຈະມີທະຫານ ເຂົ້າຮ່ວມ 9,300 ຄົນຈາກແປດປະເທດ ພວກທະຫານດັ່ງກ່າວໃຊ້ການຊ້ອມ ລົບນີ້ ເພື່ອປັບປຸງຄວາມ ພ້ອມທາງດ້ານການທະຫານ ແລະການປະສົມປະສານເຂົ້າກັນ ໃນຂະນະທີ່ກະກຽມ ການຮັບມືກັບໄພຂົ່ມຂູ່ຂ້າມຂົງເຂດ ເມື່ອສັບປະດາແລ້ວນີ້ ນາຍພົນ ສະຕີເວັນ ທາວເຊັນ ຜູ້ບັນຊາການກອງກຳລັງສະຫະລັດ ໃນອາຟຣິກາ ໄດ້ກ່າວຕໍ່ວີໂອເອ ແລະໜັງສືພິມ ວໍສະຕຣີດ ເຈີໂນລ ວ່າ ທ່ານໄດ້ຕັດສິນ ໃຈທີ່ຈະຕັດຂະໜາດຂອງການຊ້ອມລົບລົງ “ໃນຂະໜາດ ແລະຂອບເຂດ” ໂດຍອີງໃສ່ ໄວຣັສໂຄໂຣນາ ອ່ານຂ່າວນີ້ຕື່ມ ເປັນພາສາອັງກິດ